H **Ελένη Χατζίδου** (γενν. Θεσσαλονίκη, 28 Ιουνίου 1980) είναι Ελληνίδα τραγουδίστρια και τηλεοπτική προσωπικότητα.

Πρώτα Χρόνια
------------

Γεννήθηκε στις 28 Ιουνίου 1980 στη Θεσσαλονίκη από τους Μαρία και Τριαντάφυλλο Χατζίδη. Έχει έναν αδελφό, τον Αυγερινό (γενν. 1977). Σε μικρή ηλικία εγκαταστάθηκαν οικογενειακώς στην Αλεξανδρούπολη, που είναι ο τόπος καταγωγής τους, όπου πέρασε τα παιδικά της χρόνια. Τελειώνοντας το σχολείο, επέστρεψε στη Θεσσαλονίκη ξεκινώντας τις σπουδές της στο Τμήμα Ποιμαντικής και Κοινωνικής Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης. Παράλληλα ξεκίνησε να ασχολείται επαγγελματικά με το τραγούδι, δουλεύοντας σε διάφορα μαγαζιά και νυχτερινά κέντρα.

Βιογραφικό
----------

### Πρώτα βήματα και συμμετοχές σε τηλεοπτικούς διαγωνισμούς

Το 2002 κι ενώ είχε ήδη αρχίσει να δουλεύει ως επαγγελματίας τραγουδίστρια σε μαγαζιά της συμπρωτεύουσας, αποφάσισε να δηλώσει συμμετοχή στο μουσικό ριάλιτι του MEGA *Popstars*. Εκεί κατάφερε και έφτασε μέχρι και τα μέσα του διαγωνισμού, χωρίς ωστόσο να καταφέρει να γίνει μέλος του κοριτσίστικου συγκροτήματος του παιχνιδιού.

Συνέχισε να ασχολείται με το τραγούδι και τη μουσική δουλεύοντας πλέον και στην Αθήνα. Τη σεζόν 2005-2006 αποφάσισε να λάβει ξανά μέρος σε τηλεοπτικό διαγωνισμό τραγουδιού. Συγκεκριμένα πέρασε από οντισιόν για τον τέταρτο κύκλο του talent show του ANT1 *Fame Story*. Τελικά τα κατάφερε και μπήκε στην ομάδα διαγωνιζομένων εκείνης της σεζόν. Αποχώρησε από το παιχνίδι μετά από τέσσερις εβδομάδες στο 4ο live. Στη συνέχεια ακολούθησαν συνεργασίες δίπλα σε ονόματα όπως ο Βασίλης Καρράς, ο Σταμάτης Γονίδης, ο Αντύπας, η Πάολα, ο Στέλιος Ρόκκος, ο Νίκος Βέρτης και άλλους.

### "Χειρότερα" και συνεργασίες σε μεγάλες πίστες

Το 2012, στα πλαίσια της συνεργασίας με τον τραγουδιστής και συνθέτη Παντελή Παντελίδη σε νυχτερινό μαγαζί, της προτάθηκε να ερμηνεύσει το κομμάτι *Χειρότερα* που έγραψε ο Παντελίδης. Τελικά, ενώ αρχικά δεν ήταν ιδιαίτερα θετική σε αυτό, τραγούδησε το κομμάτι το οποίο γνώρισε ιδιαίτερη επιτυχία σε ραδιόφωνο, τηλεόραση και διαδίκτυο. Το καλοκαίρι του 2013 εμφανίζεται στο Ποσειδώνιο με τον Κωνσταντίνο Αργυρό, ενώ κυκλοφορεί άλλα δύο τραγούδια της, το «Κεφάλι αγύριστο» και το «Άποψή μου». Αμέσως μετά την επιτυχία των τραγουδιών συνέχισε τις συνεργασίες της με μεγάλες πίστες της Αθήνας ενώ υπέγραψε συμβόλαιο συνεργασίας με τη δισκογραφική εταιρεία Spicy. Τη σεζόν 2013-2014 δέχτηκε πρόταση από τον ANT1 για το *Dancing with the Stars*. Τελικά έλαβε μέρος κατακτώντας την 12η θέση. Τον χειμώνα 2013-2014 συνεχίζει την παρουσία της στο Ποσειδώνιο, ενώ στις αρχές του 2014, κυκλοφορεί και το single «Εμμονή». Από την άνοιξη του 2014 συνεργάζεται με τους Χρήστο Χολίδη και Χρήστο Μενιδιάτη στο Frangelico. Το σχήμα κρατάει για πολλούς μήνες με το closing να γίνεται τον Οκτώβριο. Μέσα στο καλοκαίρι, κυκλοφόρησε και την νέα της μεγάλη επιτυχία το «Δεν θα σε περιμένω» σε μουσική και στίχους του Χάρη Κωστόπουλου. Τη σεζόν 2014-2015, συνεργάζεται με τον Πάνο Κιάμο στο Club 22 της λεωφόρου Βουλιαγμένης. Το 2016 κυκλοφορεί τον πρώτο της δίσκο με τίτλο *Ελένη Χατζίδου*.

Τον Ιανουάριο του 2018 αποφασίζει να λάβει στον έκτο κύκλο του reality επιβίωσης *Survivor Greece* με την ομάδα των διάσημων. Παρέμεινε στο παιχνίδι επτά εβδομάδες κατακτώντας την 26η θέση στην τελική κατάταξη. Την ίδια χρονιά κυκλοφόρησε και το νέο της κομμάτι με τίτλο *Τα Χειρότερα 2018*. Την ίδια χρονιά έκανε την πρώτη της εμφάνιση και στον κινηματογράφο με ένα μικρό ρόλο στην κωμωδία *The bachelor 3*. Μέσα στο 2019 δημιούργησε μαζί με τον Ετεοκλή Παύλου, ένα κανάλι στο youtube ψυχαγωγικού και lifestyle περιεχομένου.

Το 2020, συμμετείχε στο *Just the 2 Of Us* ως coach του συζύγου της, Ετεοκλή Παύλου ενώ την ίδια χρονιά παρουσίασαν την ψυχαγωγική εκπομπή *Καλοκαίριnot* στο OPEN. Το 2021, κυκλοφόρησε τα τραγούδια «Δε Θα Πας Πιο Πέρα» και «Η Δική Μας Πρεμιέρα». Το 2022, κυκλοφόρησε το τραγούδι «Τρέμω Ολόκληρη». Τη σεζόν 2022-23 αναμένεται να παρουσιάσει με τον Ετεοκλή Παύλου τη ψυχαγωγική εκπομπή *Breakfast@Star* στη πρωινή ζώνη του STAR.

Προσωπική ζωή
-------------

Την άνοιξη του 2018 ξεκίνησε τη σχέση της με τον πρωταθλητή κανόε καγιάκ Ετεοκλή Παύλου. Τον Ιούνιο του 2019, το ζευγάρι παντρεύτηκε με πολιτικό γάμο ενώ τον Σεπτέμβριο του ίδιου έτους ήρθε στη ζωή η κόρη τους, Μελίτα-Δήμητρα. Στις 4 Σεπτεμβρίου 2021, το ζευγάρι παντρεύτηκε και με θρησκευτικό γάμο.

Δισκογραφία
-----------

### Studio Album

* Ελένη Χατζίδου (2016)

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2003 | Popstars | MEGA | Η Ίδια | Διαγωνιζόμενη |
| 2005-2006 | Fame Story | ANT1 | Διαγωνιζόμενη |
| 2013-2014 | Dancing with the Stars | ANT1 | Διαγωνιζόμενη | 12η Θέση |
| 2018 | Survivor Greece | ΣΚΑΪ | Διαγωνιζόμενη | 26η Θέση |
| 2020 | Just the 2 Of Us | OPEN | Διαγωνιζόμενη | 5η Θέση |
| Καλοκαίριnot | OPEN | Παρουσιάστρια |
| 2022- | Breakfast@Star | STAR | Παρουσιάστρια |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2018 | The bachelor 3 | γυναίκα #2 |

### Music Videos

| Έτος | Τίτλος |
| --- | --- |
| 2013 | "Χειρότερα" |
| 2014 | "Άποψή Μου" |
| "Δεν Θα Σε Περιμένω" |
| 2015 | "Τώρα Μπορώ" |
| "Εμμονή" |
| 2017 | "Εγώ Θα Βγω" |
| 2018 | "Τα Χειρότερα" |
| 2019 | "Αχαριστία" |
| "Η Μικρή Ελένη" |
| 2020 | "Έπεσε Το Δόντι" |
| 2021 | "Δε Θα Πας Πιο Πέρα" |
| "Η Δική Μας Πρεμιέρα" |
| 2022 | "Τρέμω Ολόκληρη" |

Παραπομπές
----------

1. ↑  «Αγνώριστη! Όταν η Ελένη Χατζίδου σπάραζε στο κλάμα στο Pop Stars!». *lifenewscy.com*. 2015-06-13.. Ανακτήθηκε στις 2015-06-13. [*νεκρός σύνδεσμος*]
2. ↑  «Δείτε την Ελένη Χατζίδου όταν συμμετείχε σε Fame story και Pop Stars [εικόνες»]. *reader.gr*. 2014-02-01.. Ανακτήθηκε στις 2014-02-01. [*νεκρός σύνδεσμος*]
3. ↑  «5+1 τραγούδια που έγραψε ο Παντελής Παντελίδης για άλλους καλλιτέχνες!». *tralala.gr*. 2020-04-19. Αρχειοθετήθηκε από το πρωτότυπο στις 2020-04-27.. Ανακτήθηκε στις 2020-04-19.
4. ↑  «Η Ελένη Χατζίδου επέστρεψε στην Ελλάδα μετά την αποχώρηση από το Survivor 2». *newsbeast.gr*. 2018-03-04. Αρχειοθετήθηκε από το πρωτότυπο στις 2018-03-04.. Ανακτήθηκε στις 2018-03-04.
5. ↑  «Ελένη Χατζίδου: Το νέο επαγγελματικό βήμα μαζί με τον σύντροφο της!». *alphanews.live*. 2018-12-10.. Ανακτήθηκε στις 2018-12-10.
6. ↑  «Γέννησε η Ελένη Χατζίδου -Η πρώτη φωτογραφία του μωρού της μέσα από το μαιευτήριο». *iefimerida.gr*. 2019-09-02.. Ανακτήθηκε στις 2019-09-02.
7. ↑  Κατερίνα, Πατούλια (4 Σεπτεμβρίου 2021). «Ντύθηκε νυφούλα η Ελένη Χατζίδου: Παντρεύτηκε με θρησκευτικό γάμο τον Ετεοκλή Παύλου (photos)». *Queen.gr*. Ανακτήθηκε στις 5 Σεπτεμβρίου 2021.